- Epesus
- <
- 6
- >

6
Pola mombonikapa aemeraeterta kamb ndoprina
1 ML 23.22, na Kol 3.20Na ne mombonikca, ne ndorita aemaetna kambca raŋgairaŋ. Na ne muruŋa Kacootmo mɨkca eacrenan, na an tɨpna kirara anna tɨp wandoŋa, ne anna raŋgaia morenan. 2 Mt 15.4 NA 20.12, na TW 5.16Na Raraŋ Aetaniacna timbigta kapca aindoprina, “U ndona aemaetna kaŋgaukca eaca mina kamb mbaraca raŋgairaŋ.” Na anna Mosesna outna tɨpca, ma bababuna kammap eacrenan. 3 Na an baburina kamma ma gaindoprina, “U ainda mo te, an aiŋira u muruŋa morenanna, mina laiŋga larunandet. Te, u gan tiacarpaikmo kɨdrɨk, rocotta eacnandet.”
4 TW 4.9, na 6.7, na 6.20-25, na Ŋap 78.4, na ML 19.18, na 22.6, na Kol 3.21Aintik ne aetera, ne ndorita mombonikta nikinik iroarmo kai mo ŋgocrai teac, na minmo moa mina nenmo nikkat nari. Na ne Kacootna lamnɨac ŋgoutmo ne tɨpemb kirarir laiŋga matau mo te, nena mombonikmo mataui wandoŋairaŋ. Na minmo Kacootna kambmo ripti neaŋraŋ.
Pola tuombta aiŋir kamndera morena ramtaɨrapa mina ramtaɨr paŋaindta kamb toprina
5 2 Ko 7.15, na Pil 2.12, na Ta 2.9-10, na 1 Pi 2.18 Kol 3.22-25Na ne tuombta aiŋir kamndera morena meikramtaɨr, ne ndorita gan tiacarpaikna ramtaɨr paŋaindta kaŋgaukca eacraŋ. Na ne minmo rugutta moraŋ, moca ne mina lamnik ŋgoutta, tɨpemb kirarir wandoik laiŋga mba moitndaiit. Na memetmbaca ne iroara moa gargara ne aiŋ laiŋ niŋgikca moraŋ. Na an tɨpna kirar kabe mbuŋa, ne Karaisna aiŋa morenan. 6 Na moca ne mina wai aocna landamŋiap, na mina nenap rambuŋa eac te, ne minmo aiŋir laiŋga moraŋna. Wanaiŋ. Na ne gaind ndamŋiraŋ, ne Karaisna tuombta aiŋir kamnderta aiŋa morena meikramtaɨra eacrenan. Te, nena iroar inkara Raraŋ Aetaniaca raŋgaina toŋtoŋap. 7 Ainda moca ne iroar laiŋ aŋgɨca aiŋira moraŋ. Na ne ramootna aiŋa mba morenanna. Wanaiŋ. Ne Kacootna aiŋ ŋgoinna morenan. 8 2 Ko 5.10, na Gal 3.28, na Kol 3.11Na ne lamŋirena, ramoot ianna ma aiŋmo mataui laŋa mo te, Kacootta manmo opoik laŋa neaŋnandet. Na anna ma titocna ramoot, ma tuomna aiŋ kamaindna aiŋa morena ramoot, co, ma tuomna aiŋ kamaindna aiŋa mo ŋgocorta ramoot.
9 TW 10.17, na Ro 2.11, na Kol 3.25, na 4.1Na ne ramtaɨr paŋaind, ne toco tuombta aiŋir kamndera morena ramtaɨrmo, tɨpemb kirarir laiŋga moraŋ. Na ne minmo moa nanambia rugut morena tɨpemb kirarirmo minmo kai mo teac. Na Kacootta ma tamuŋna auŋ ndeacrenan. Ma nena Kacootapa minan toc, na ma meikramtaɨrta tɨpemb kirarirmo ma iro kabe mbuŋa ritri waparaca morenan.
Iesusa rɨpacrena laiplacara lapoca ruŋrena ramtaɨr toc ndeacna
10 1 Ko 16.13, na Epe 1.19, na 3.16, na Kol 1.11Ainda moca mandeaca aku ndona kambmo gainda mamaina mamoek, na ne Kacootmo mamɨkri. Aintik ne mana gargar aniacna ndamŋiraŋ te, ne gagaraca wɨtɨknande. 11 Ro 13.12, na 2 Ko 6.7, na 10.4, na Epe 4.14, na 1 Te 5.8Na Raraŋ Aetaniaca nenmo neaŋrina runduikta lamboirmo muruŋa aoc te, ne gagara wɨtɨkca Paparuna Ramootna paparuna tɨpemb kirarir muruŋmo, ma iŋgoroca ma morenanmo ne ndanandet. 12 In 12.31, na 14.30, na Ro 8.38, na 1 Ko 15.50, na Kol 2.15, na 1 Pi 5.8-9Na ne matau lamŋi. Aia meikramtaɨrap mba ruŋrenan. Wanaiŋ. Aia gan tiacarpaikna ŋerŋgaur ŋgorikca gargarapnanapa, gan tiacarpaikna bubuocrena ŋerŋgaurapa, kainta reik ŋgorikca gargarapnanna, aia minmo gan neaupdiriŋ aniaca tɨkca ruŋrenan. Na an riac tamuŋna ŋerŋgaur ŋgorikcap tocmo ruŋrenan. 13 2 Ko 10.4, na Epe 5.16Ainda moca ne an Raraŋ Aetaniaca nenmo neaŋrena runduikta lamboirmo muruŋa aŋgɨ aoc, na kɨdrɨk ŋgoreacna mɨnna, ne gagara wɨtɨkca ruŋnandet. Na runduŋa mai te, ne gagaraca wɨtɨkca eacraŋnandet.
14 Ais 11.5, na 59.17, na 2 Ko 6.7, na 1 Te 5.8Na ne wɨtɨk gagarana mo te, ne kam gidikmo weaond tocmo ndorita rɨktacniŋa leac, na tɨp kirar wandoŋ laŋmo nena rugut paŋanna wawarana reac toc aoca leac. 15 Ais 40.9, na 52.7, na Nau 1.15, na Ro 10.15Na ne Raraŋ Aetaniacna kam wembaŋ laŋmo wiwitina kocro, ma meikramtaɨrmo nikinik iro wetwet kabeap morenan, na an tɨpemb kirarirmo ne ndorita our ŋgapoik toca moca aoc. 16 1 Io 5.4Na ne an runduikta reikmo muruŋa aŋgɨ, na rɨtɨpacna tɨp kirar motocmo ne aŋgɨ, te, Ramoot Ŋgoreaca nenmo tacapna ondaik puŋga rɨŋ te, ne an mbuŋa ram aoca utiŋ gagraca ndorimo wawarana reaca mona. 17 Ais 49.2, na 59.17, na 1 Te 5.8, na Ib 4.12, na KIEK 19.15Na ne Raraŋ Aetaniacmo gaind ndamŋi, ma nenmo mac nda aŋgɨrinan, na an landamŋia nena paŋanna wawarana reac toc. Te, ne Ŋeroŋ Ratna bugrimmo utiŋ, anna ma Raraŋ Aetaniacna kam. 18 Mt 26.41, na Lk 18.1, na Ro 12.12, na Kol 4.2, na 1 Te 5.17, na 1 Ti 2.1Na Ŋeroŋ Ratna gargar mbuŋa ne memetmbaca mbendeiraŋ. Na ne gagraca kaina mbendeia moraŋ te, ne Raraŋ Aetaniacmo opotacna digiraŋ. Na memetmbaca ne ndorita moca matau watraŋ, te, ne an tɨpna kirara mba tɨkcariitndai. Na ne wɨkca kai aŋgɨ teac. Na memetmbaca ne mbendeiraŋ, na Raraŋ Aetaniacmo digica, ma ndona meikramtaɨrmo otacna. 19 Up 4.29, na 2 Ko 3.12, na Kol 4.3-4, na 2 Te 3.1Na ne Raraŋ Aetaniacmo digica ma auk motocmo otacna. Na aku toŋgorenanna, ne gainda mbendei, te, Raraŋ Aetaniac aukna upmo kam tɨkna. Te, aku ndona namnaimbca mo iriknan, na iŋgoroca eacrena kam wembaŋ laŋmo aku gidikca wiwiti larunandet. 20 2 Ko 5.20, na Pil 1.20, na Pm 1.9-10Na Raraŋ Aetaniac, ma ndo aukmo mbagɨrica taŋga, aku gan kam wembaŋ laŋmo wiwitirenan. Na anna mɨnɨŋna moca aku kac ŋgoreac ndeacrena. Na Raraŋ Aetaniaca ma aukmo kam wembaŋ laŋmo wiwitina aiŋa neaŋrinan, ainda moca ne Raraŋ Aetaniacmo mbendeia ma aukmo mo gagranan. Te, aku ndona namnaimbca mo irikca meikramtaɨrmo gagraca wiwitina.
Pola Raraŋ Aetaniacmo digica ma minmo laŋa mona
21 Up 20.4, na Kol 4.7-8, na 2 Ti 4.12, na Ta 3.12 Kol 4.7-8Ainda moca Tikikusa ma nenmo auk morena aiŋna kammo, nemo mbopi waracnandet. Na Tikikusa ma aina Iesusa rɨpacrena laiplacarta ramoot ian ŋgoin, na ma Kacootna aiŋa mona ramoot laŋ. 22 Na aku manmo mandaca ma kɨp te, ne lamŋinandet, aia titoc ndeacrenan. Te, ma nena iroar inkara moi gagrana.
23 Ainda moca Raraŋ Aetaniacapa Kacoot Iesus Karaisa, ne Iesusa rɨpacrena laiplacar muruŋmo nena iroar inkara moi wewettaca laŋ ndeacnandet. Te, ma nenmo moca ne gagraca rɨpacnan, na kabena meikramtaɨrmo matŋina. 24 1 Pi 1.8Te, Raraŋ Aetaniaca ma an kakadmaina tɨpna kirara, meikramtaɨra muruŋcamiŋa aina Kacoot Iesus Karaismo matŋirenanmo, memetmbaca manmo matŋiraŋnandet. Te, Raraŋ Aetaniaca ma nenmo muruŋcamiŋa ndona kakadmaica neaŋnandet.

- Epesus
- <
- 6
- >

6:1 ML 23.22, na Kol 3.20

6:2 Mt 15.4

6:2 NA 20.12, na TW 5.16

6:4 TW 4.9, na 6.7, na 6.20-25, na Ŋap 78.4, na ML 19.18, na 22.6, na Kol 3.21

6:5 2 Ko 7.15, na Pil 2.12, na Ta 2.9-10, na 1 Pi 2.18

6:5 Kol 3.22-25

6:8 2 Ko 5.10, na Gal 3.28, na Kol 3.11

6:9 TW 10.17, na Ro 2.11, na Kol 3.25, na 4.1

6:10 1 Ko 16.13, na Epe 1.19, na 3.16, na Kol 1.11

6:11 Ro 13.12, na 2 Ko 6.7, na 10.4, na Epe 4.14, na 1 Te 5.8

6:12 In 12.31, na 14.30, na Ro 8.38, na 1 Ko 15.50, na Kol 2.15, na 1 Pi 5.8-9

6:13 2 Ko 10.4, na Epe 5.16

6:14 Ais 11.5, na 59.17, na 2 Ko 6.7, na 1 Te 5.8

6:15 Ais 40.9, na 52.7, na Nau 1.15, na Ro 10.15

6:16 1 Io 5.4

6:17 Ais 49.2, na 59.17, na 1 Te 5.8, na Ib 4.12, na KIEK 19.15

6:18 Mt 26.41, na Lk 18.1, na Ro 12.12, na Kol 4.2, na 1 Te 5.17, na 1 Ti 2.1

6:19 Up 4.29, na 2 Ko 3.12, na Kol 4.3-4, na 2 Te 3.1

6:20 2 Ko 5.20, na Pil 1.20, na Pm 1.9-10

6:21 Up 20.4, na Kol 4.7-8, na 2 Ti 4.12, na Ta 3.12

6:21 Kol 4.7-8

6:24 1 Pi 1.8

© 2016 PBT