- KIEK
- <
- 22
- >

22
Ionna eteacna watna pukapa eteacna watna ikmo watrinan
1 Esi 47.1, na Sek 14.8Karica an mbaiŋna aiŋa morena ŋeroŋa aukmo puk aniac ianna wandacrinan, na an pukca ma eteacna wat neaŋrena. Na ma ninik toca rat ŋgoin, na ma memetac ŋgoin. Na an pukca ma Raraŋ Aetaniacapa, Sipsip Nuocna mbibiracna reac ndiŋa larurinan, 2 RL 2.9, na Esi 47.12, na Iol 3.18, na Sek 14.8, na KIEK 2.7, na 21.24, na 22.14, na 22.19na ma an auŋ aniacna taupna rɨk ŋgoinna ootrenan. Na an pukna roumbmbaina waŋniŋa, an meikramtaɨrmo eteacna wat neaŋrena ik toco maeacrenan. Na ma iar kabemo parniŋapa mbut mbuniŋna kɨdrɨkca ma amna reaca errenan. Na karwai kabe, kabea ma amna reikmo errenan, na mana raprira gan tiacarpaik ŋgamna pitrik waŋna meikramtaɨrmo muruŋcamiŋmo, roraia mina laŋa morenan. 3 RL 3.17, na Esi 48.35, na Sek 14.11, na KIEK 7.15Na reikca Raraŋ Aetaniaca toŋgo ŋgocortan ŋgoinna, ma mo kecari ndoprinanna, mina muruŋa mba mac eacitndait. Raraŋ Aetaniaca minmo mo topnandet.
Na Raraŋ Aetaniacapa, Sipsip Nuocna gagrirta ramoot paŋanna mbiracrena reaca an auŋmo eacnandet. Na Raraŋ Aetaniacna aiŋa morena meikramtaɨra mana aiŋira moraŋnandet. 4 Ŋap 42.2, na Mt 5.8, na 1 Ko 13.12, na 1 Io 3.2, na KIEK 3.12, na 14.1Te, mina mana inpaŋanna watnandet. Na mana imo ma mina ŋgopaŋainda tirnandet. 5 Ais 60.19, na Dan 7.18, na 7.27, na 2 Ti 2.12, na KIEK 5.10, na 20.6, na 21.23-25Na mouŋa minmo mba laruitndait, te, tac wɨwɨrapa rana memetaca anna aiŋir kocor. Wanaiŋ ŋgoin. Anna mɨnɨŋa gaind, Raraŋ Aetaniac Kacootta ma ndo meikramtaɨrmo memetaca neaŋnandet. Na mina gagrirta ramtaɨr paŋaind toc, memetmbaca iarwara Raraŋ Aetaniacap eacraŋnandet.
Iesusa tawi ŋgoin nakɨpnandet
6 KIEK 1.1, na 19.9, na 21.5Na an mbaiŋna aiŋa morena ŋeroŋa aukmo gaind mac mbopatna, “An kambca u waracrinan, na u watrinan, anna gidik ŋgoin, na ma larunandet, te, meikramtaɨra manmo rɨpacna mɨn ŋgoin. Na Kacoot, ma Raraŋ Aetaniac, ma rambca morena ramtaɨrta ŋeroŋmo, mo ŋgepca mina mana kambmo, wiwitirenan. Na anna ma ndona mbaiŋna aiŋa morena ŋeroŋmo mbagɨrica, ma mana aiŋa morena meikramtaɨrmo, an reikca tawi larunanmo wandacatna. 7 KIEK 1.3, na 3.11, na 22.10-12, na 22.20Na u warac! Iesusa manmo aindopatna, ‘Aku nenmo tawi ŋgoinna kɨpnandet.’ ”
Na meikramtaɨra an rambca morena kambca an timbigta kapca eacrenanna raŋgai te, mina toŋtoŋgarap eacnandet.
8 KIEK 19.10Na aku Ion, aku an kambmo waracrinan, na an reikmo aku watrinan. Na aku an reikmo waraca, watta maiatke, aku ndona tutupniŋmo an mbaiŋna aiŋa morena ŋeroŋa aukmo an reikca wandacrinanna, mana or ndambuŋa rɨmbɨtca manmo mbendeina mori, 9 ma aukmo gaindopatna, “U ainda kai mo teac! Auk toco, an unapa una Iesusa rɨpacrena laiplacar, an rambca morena ramtaɨrta aiŋ kabea morena ramoot. Na auk toco, gan timbigta kapna kambca muruŋa raŋgairena meikramtaɨrta aiŋ kabe. Aintik u Raraŋ Aetaniac niŋgikmo mbendeiraŋ!” 10 Dan 8.26, na 12.4, na 12.9, na KIEK 1.3, na 10.4Na ma aukmo gaind mac mbopatna, “Gan Raraŋ Aetaniacna rambca morena kambmo, u kai leac teac. Raraŋ Aetaniaca an reikca mona kɨdrɨkca kɨpca rambuŋairi. 11 Esi 3.27, na Dan 12.10, na 2 Ti 3.13Ainda moca meikramtaɨra tɨpemb kirarir ŋgorikca morenanmo, watcarica mina ainda moca taŋraŋ. Na meikramtaɨra tɨpemb kirarir ratta mba morenanmo, watcarica mina an rat ŋgocorta tɨpemb kirarira raŋgaica moraŋ. Na meikramtaɨr tɨpemb kirarir wandoikca morenanmo, watcarica mina an tɨpemb kirarir wandoikca moraŋ. Na meikramtaɨra Raraŋ Aetaniaca ndonanna larapacrinanna, na mina ratta eacrenanmo, watcarica mina an ratna tɨpemb kirarira moraŋ.”
12 Ŋap 28.4, na Ais 40.10, na 62.11, na Ier 17.10, na Ro 2.6, na 14.12, na 2 Ko 11.15, na KIEK 2.16, na 2.23, na 20.12Na Iesusa gaind mac mbopatna, “U warac, aku tawi ŋgoin nakɨpnandet!” Na meikramtaɨrta opoikca aku aŋgɨ kɨpnandet. Na meacramoot kabe, kabea muruŋa morena tɨpembta kirarir puŋga mina opoikca nda oiknandet. 13 Ais 44.6, na 48.12, na KIEK 1.8, na 1.17, na 2.8, na 21.6Na aku ndo niŋgikca out ŋgoinna eacrenan, na aku ndo niŋgikca iŋmbai ŋgoinna eacrenan. Na aku out ŋgoinna eacrenan, na aku iŋ ŋgoinna eacrenan. Na aku reikca muruŋcamiŋna mɨnɨŋ, na an aiŋira aku morenanna, aku moa korwirenan.
14 RL 2.9, na 3.22, na 1 Io 3.24, na KIEK 7.14, na 21.27, na 22.2“Na meikramtaɨra ndorita tikemb ŋgapoikca tukirenan, mina toŋtoŋgarap eac. Ainda moca mina an ikca, eteacna watna amna reacmo aŋgɨca amnandet. Te, mina an auŋ aniacna tiŋmo mina muruŋa mbukna mɨn. 15 Gal 5.19-21, na Pil 3.2, na Kol 3.6, na KIEK 21.8Na meikramtaɨra piriŋta tɨpemb kirarira morenan, na koikca morenan, na ainta ndurna gargar mbuŋa ndura morenan, na meacramootna kaŋtertaapna tɨpca morenan, na kabena meikramtaɨrmo mo menacrenan, na mɨrpembraraiŋta dawara mbendeirena, na meikramtaɨr muruŋa mandaia paparuna tɨpemb kirarirmo toŋgorenan, na anna raŋgairenan, an meikramtaɨra muruŋcamiŋa mina Raraŋ Aetaniacna auŋ aniacmo raekmbaia eacnandet. 16 Ndu 24.17, na Ais 11.1, na 11.10, na Sek 6.12, na Ro 1.3, na 2 Pi 1.19, na KIEK 2.28, na 5.5Na aku Iesus, aku ndona mbaiŋna aiŋa morena ŋeroŋmo mbagɨrica, nen ndambuŋa kɨprinan. Na ma nenmo Iesusna rɨtɨpaikta meikramtaɨrta tumnambmo, an kambca wiwitirinan. Na aku ndo, Dewitna nicarta kamin ndiŋ nakɨprina, na aku Dewitna nuoc rɨmbɨn. Na aku ndo an auŋ rararu nagaca metacrena guina kirar toc.”
17 Ais 55.1, na In 7.37, na KIEK 21.2, na 21.6, na 21.9Na Ŋeroŋ Ratapa, Sipsip Nuocna meaca aindoprinan, “U kɨp!” Na meikramtaɨra an kambmo waracrinanna, min toco aindopnandet, “U kɨp!” Na mandaibinna logotta gagara te, mitoco kɨp. Na ramootta puk amnan, ma kɨpca an eteacna watta neaŋrena puk aŋgɨca am. Na anna Raraŋ Aetaniacna wanaiŋna neaŋrina reac laŋna kirar toc.
Ionna meikramtaɨra an timbigta kapna kambmo waracrinanmo kamb gargara neaŋrina
18 KIEK 15.1, na 15.6 TW 4.2, na 12.32Na meikramtaɨr muruŋcamiŋmo, an rambca morena kambca gan timbigta kapca eacrenanna waracrinanmo, aku minmo kamb gagrar neaŋrena. Na ramoot ianna kam tɨp ianna gan timbigta kapmo tir kun te. Raraŋ Aetaniaca mboprena an reik ŋgorik koinda gan timbigta kapca larua eacrenanmo, ma an ramootmo an reik ŋgorik koinda larunanmo, ma manmo mo kunnandet. 19 Ŋap 69.28, na KIEK 13.8, na 22.2Na ramoot ianna gan timbigta kapna rambca morena kamb ndeidmo mo kecari te, Raraŋ Aetaniaca an ramootna reik laiŋmo mo kecarinandet. Na ma mba an eteacna watna ikna amna reaca mba aŋgɨitndai. Na ma Raraŋ Aetaniacna an auŋ aniac ratta mba eacitndai. An tɨpembta kirarira gan timbigta kapca mboprinan.
20 Mt 16.27, na 1 Ko 16.22, na KIEK 22.7, na 22.12Na an ramootta an reikta kambmo muruŋcamiŋa wiwitirinan, mandeaca ma aindoprinan, “Anna gidik ŋgoin, aku tawi ŋgoin nakɨpnandet.”
Na anna gidik ŋgoin, Kacoot Iesus, u kɨp.
21 Ro 16.20, na 16.24, na 2 Te 3.18Na Kacoot Iesusna kakadmaica Raraŋ Aetaniacna meikramtaɨrmo muruŋcamiŋa eacnandet.

- KIEK
- <
- 22
- >

22:1 Esi 47.1, na Sek 14.8

22:2 RL 2.9, na Esi 47.12, na Iol 3.18, na Sek 14.8, na KIEK 2.7, na 21.24, na 22.14, na 22.19

22:3 RL 3.17, na Esi 48.35, na Sek 14.11, na KIEK 7.15

22:4 Ŋap 42.2, na Mt 5.8, na 1 Ko 13.12, na 1 Io 3.2, na KIEK 3.12, na 14.1

22:5 Ais 60.19, na Dan 7.18, na 7.27, na 2 Ti 2.12, na KIEK 5.10, na 20.6, na 21.23-25

22:6 KIEK 1.1, na 19.9, na 21.5

22:7 KIEK 1.3, na 3.11, na 22.10-12, na 22.20

22:8 KIEK 19.10

22:10 Dan 8.26, na 12.4, na 12.9, na KIEK 1.3, na 10.4

22:11 Esi 3.27, na Dan 12.10, na 2 Ti 3.13

22:12 Ŋap 28.4, na Ais 40.10, na 62.11, na Ier 17.10, na Ro 2.6, na 14.12, na 2 Ko 11.15, na KIEK 2.16, na 2.23, na 20.12

22:13 Ais 44.6, na 48.12, na KIEK 1.8, na 1.17, na 2.8, na 21.6

22:14 RL 2.9, na 3.22, na 1 Io 3.24, na KIEK 7.14, na 21.27, na 22.2

22:15 Gal 5.19-21, na Pil 3.2, na Kol 3.6, na KIEK 21.8

22:16 Ndu 24.17, na Ais 11.1, na 11.10, na Sek 6.12, na Ro 1.3, na 2 Pi 1.19, na KIEK 2.28, na 5.5

22:17 Ais 55.1, na In 7.37, na KIEK 21.2, na 21.6, na 21.9

22:18 KIEK 15.1, na 15.6

22:18 TW 4.2, na 12.32

22:19 Ŋap 69.28, na KIEK 13.8, na 22.2

22:20 Mt 16.27, na 1 Ko 16.22, na KIEK 22.7, na 22.12

22:21 Ro 16.20, na 16.24, na 2 Te 3.18

© 2016 PBT