- 1 Pita
- <
- 5
- >

5
Na ne ramtaɨr paŋainda ne Raraŋ Aetaniacna meikramtaɨrmo matau raupŋiraŋ
1 Up 1.8, na 1.22, na Ro 8.17-18, na KIEK 1.9Na mandeaca aku Iesusna rɨtɨpaikta meikramtaɨrta tumnambta ramtaɨr paŋaindmo kam gargarap. Na auk toco, aku nen tocna ramoot paŋan, na aku ndona lamnɨac mbuŋa watrinanna, Karaisa ma gɨrgɨr aŋgɨatnan. Aintik aukapa, nenapmo Raraŋ Aetaniaca aimo muruŋa aŋgɨ ndoprina reik laiŋga, ma aimo neaŋnandet, na Karaisna i aniacapa gargara raek ndaru te, ma neaŋnandet. Ainda moca aku nenmo ramtaɨr paŋaindmo mo ŋgepca ne aiŋmo ainda monan. 2 In 10.11-13, na 21.15-17, na Up 20.28, na 1 Ko 9.17, na 1 Ti 3.3, na 3.8, na Ta 1.7, na 1.11, na Pm 1.14Aintik ne Raraŋ Aetaniacna meikramtaɨrmo matau raupŋi. Na mina sipsipna kirar toco nena paɨra eacrenan. Aintik ne an aiŋa momona kabena ramtaɨrta toŋtoŋgara kai raŋgai teac, ne an kirara Raraŋ Aetaniaca nemo mona toŋgorenanna raŋgairaŋ. Ŋarikca ne kabena meikramtaɨrta toŋtoŋa raŋgaica an aiŋa moca kituknduk niŋgik aŋgɨnan. Wanaiŋ. Ne an aiŋa momona toŋtoŋ aniacap moraŋ. 3 Ŋap 74.2, na 1 Ko 3.9, na 2 Ko 1.24, na Pil 3.17, na 1 Ti 4.12, na Ta 2.7Na ne kai ramtaɨr anikta kirara moa an meikramtaɨrmo, Raraŋ Aetaniaca nena para tɨkrinanmo aŋgɨca pɨkɨnna tɨkna. Wanaiŋ. Ne tɨpemb laiŋ tiŋgikca moraŋ, te, mina an mbatca raŋgairaŋna. 4 1 Ko 9.25, na 2 Ti 4.8, na Ib 13.20, na 1 Pi 1.4Na ne ainda mo te, an mɨnna Sipsiparta Ŋginaŋa Morena Ramoot Paŋanna raekca laru te, ne outta katumma ootca aŋgɨrena reac laŋa ne aŋgɨnandet. Na an reac laŋa ma iarwar ndeacraŋnande, na ma mba ŋgocrairena.
Aia ndorimo Raraŋ Aetaniacna para tɨk
5 ML 3.34, na Ais 57.15, na Epe 5.21, na Pil 2.3, na Ie 4.6Ainda moca ne ramtaɨr ŋgaibca ne ramtaɨr paŋaindta kaŋgaukca eacraŋ. Na ne meikramtaɨra muruŋa pɨkɨnna eacrena tɨpna kirara raŋgaica, ndorimo Raraŋ Aetaniacna meikramtaɨrta kaŋgaukca eacraŋ. Na aia lamŋirenan, “Meikramtaɨra ndorita irembmo aŋgɨra ŋgeprenanmo, Raraŋ Aetaniaca minmo aŋgɨra irikrenan. Na an meikramtaɨra ndorita irembmo aŋgɨ irikrenanmo, ma minmo kadmaica minmo tɨp kirar laŋa morenan.” 6 Mt 23.12, na Lk 14.11, na 18.14, na Ie 4.10Ainda moca ne ndorita iroarmo, mo irikca Raraŋ Aetaniacna raupŋina gargar aniacna kaŋgauk ndeac. Na ma ndo larapacatna kɨdrɨkca laru te, ma nenmo aŋgɨ ŋgepnandet. 7 Ŋap 37.5, na 55.22, na Mt 6.25-30, na Pil 4.6Na Raraŋ Aetaniaca ma nena moca kadmairena. Ainda moca makukara ne muruŋa mbukrenanmo, ne mana para tɨk.
8 Lk 22.31, na 1 Te 5.6, na KIEK 12.12Na ne kai ŋaŋao teac. Nena puŋndamoot, Paparuna Ramootta, ma laionna kirara kamb anikca keca meikramtaɨr amna orea taŋrena. 9 Up 14.22, na Epe 6.11-13, na 2 Ti 3.12, na Ie 4.7Aintik ne rɨpac gagraca wɨtɨkca manmo ndaraŋna. Na ne lamŋirenan, nena Iesusa rɨpacrena laiplacara gan tiacarpaikca tamtam ndeacrenan, mitoco ainta gɨgɨrara aŋgɨrena. 10 2 Ko 4.17, na 1 Te 2.12, na 2 Te 2.17, na 1 Ti 6.12, na Ib 13.21, na 1 Pi 1.6Na Raraŋ Aetaniaca ma kakadmai muruŋna mɨnɨŋ. Na ma nenmo Karais Iesus mbuŋa acrinan, te, ne mana memetacna tac aniacna iarwar ndeacrenanna, ne manap eacnande. Aintik ne gɨgɨrarmo kɨdrɨk matɨp motemma aŋgɨnandet, te, iŋmbaia ma ndo ŋgoinna, nenmo laŋ mac monandet, na nena rɨtɨpaikmo moi gagranan, na nenmo moca ne iarwara wɨtɨkca gagraraŋnandet. 11 Na ma ndo kabe niŋgikca iarwarna gargarap eacraŋnandet. Na anna gidik.
Kamb tɨpemb ndeid
12 Up 15.22, na 15.40, na 2 Ko 1.19, na 1 Te 1.1, na Ib 13.22, na 2 Pi 1.12Na Sailasna opotac mbuŋa aku gan timbiŋ rapar tɨpna kambca nenmo tirca neaŋga kɨpapeknan. Na aku watrinanna, ma aina kakana kirar ŋgoin. Na gan timbiŋ rapar mbuŋa aku nenmo Raraŋ Aetaniaca morina tɨpemb kirarirmo muruŋa mbopna, ma ndona kakadmaimo nenmo wandacrenan. Na anna aku ndo watta garacrina, anna mana kakadmai ŋgoin, aintik aku nenmo mbopca mawaracek. Na aku nena nikinik iroara mo ŋgepca, ne an mbuŋa wɨtɨk gagrana.
13 Up 12.12, na 12.25, na 13.13, na 15.37-39, na Kol 4.10, na 2 Ti 4.11, na Pm 1.24Na an Babilonna Iesusna rɨtɨpaikta meikramtaɨrta tumbuna anna Raraŋ Aetaniaca nenap larapacatnanna, mina nemo ra laŋ neaŋrinan. Na aukna nuoc Mak, ma toco nemo ra laŋ neaŋrinan.*Na Pita Babilon auŋna kam ndoprinanna, anna ma Rom auŋ aniacna kam roor ndopatna, aintik ma an auŋna imo acatna. Na anna gaind, Pitana mɨnna Romnaŋgepca mina Raraŋ Aetaniacna meikramtaɨrmo, ainta tɨpemb ŋgorikca morena, atua Babilonnaŋgepca ainta tɨpemb kirarira minmo morina. 14 Ro 16.16, na 1 Ko 16.20, na Epe 6.23Na ne muruŋcamiŋa kabena rɨpacrena laiplacarmo pipopotac te, anna wandacnandet, ne minmo mamatŋi ŋgoin, na ne minmo iroar inkara laiŋ neaŋrena.
Na ne Karaisap mɨk te, nena iroar inkara wewettar laiŋgap eacnandet.

- 1 Pita
- <
- 5
- >

5:1 Up 1.8, na 1.22, na Ro 8.17-18, na KIEK 1.9

5:2 In 10.11-13, na 21.15-17, na Up 20.28, na 1 Ko 9.17, na 1 Ti 3.3, na 3.8, na Ta 1.7, na 1.11, na Pm 1.14

5:3 Ŋap 74.2, na 1 Ko 3.9, na 2 Ko 1.24, na Pil 3.17, na 1 Ti 4.12, na Ta 2.7

5:4 1 Ko 9.25, na 2 Ti 4.8, na Ib 13.20, na 1 Pi 1.4

5:5 ML 3.34, na Ais 57.15, na Epe 5.21, na Pil 2.3, na Ie 4.6

5:6 Mt 23.12, na Lk 14.11, na 18.14, na Ie 4.10

5:7 Ŋap 37.5, na 55.22, na Mt 6.25-30, na Pil 4.6

5:8 Lk 22.31, na 1 Te 5.6, na KIEK 12.12

5:9 Up 14.22, na Epe 6.11-13, na 2 Ti 3.12, na Ie 4.7

5:10 2 Ko 4.17, na 1 Te 2.12, na 2 Te 2.17, na 1 Ti 6.12, na Ib 13.21, na 1 Pi 1.6

5:12 Up 15.22, na 15.40, na 2 Ko 1.19, na 1 Te 1.1, na Ib 13.22, na 2 Pi 1.12

5:13 Up 12.12, na 12.25, na 13.13, na 15.37-39, na Kol 4.10, na 2 Ti 4.11, na Pm 1.24

*5:13 Na Pita Babilon auŋna kam ndoprinanna, anna ma Rom auŋ aniacna kam roor ndopatna, aintik ma an auŋna imo acatna. Na anna gaind, Pitana mɨnna Romnaŋgepca mina Raraŋ Aetaniacna meikramtaɨrmo, ainta tɨpemb ŋgorikca morena, atua Babilonnaŋgepca ainta tɨpemb kirarira minmo morina.

5:14 Ro 16.16, na 1 Ko 16.20, na Epe 6.23

© 2016 PBT