- Ion
- <
- 3
- >

3
Iesusa Nikodemusap mbopatna
1 In 7.50, na 19.39Na ramoot ianna eacrenan, na mana ia Nikodemus. Na ma Parisina tumbunna ramoot ian, na ma toco Iudanaŋgepta ramoot paŋan ian. 2 Mt 22.16, na In 9.16, na 9.33, na Up 2.22, na 10.38Na an ramootta Iesusmo mouŋa kɨpca manmo gaindopatna, “Riripti, aia lamŋirena Raraŋ Aetaniaca unmo mandaca ririptina kirar toca kɨprina. Na Raraŋ Aetaniaca ramoot ianap eac ŋgocor te, an ramootta un morena an ŋgagatraca ma mba moitndai.”
3 Mt 18.3, na Gal 6.15, na Ta 3.5, na Ie 1.18, na 1 Pi 1.23, na 1 Io 3.9Ainda moca Iesusa mana kambmo gainda rutirinan, “Aku unmo gidik, gidik ŋgoinna aindopnandet, ramootta ŋgam ndaru ŋgocor te, ma Raraŋ Aetaniacna bubuocmo ma mba watitndai.” 4 Karica Nikodemusa manmo gainda digiatna, “Titoca tɨk te, ramoot bagara ma ŋgam ndaruit? Ma ndona aemna nikinik mac nda mbukca, aem mananna manmo mac nda mɨrna ki?”
5 Esi 36.25-27, na Mk 16.16, na Up 2.38, na Ta 3.5Ri, Iesusa mana kambmo gainda rutirina, “Aku unmo gidik, gidik ŋgoinna aindopnandet, ramootta pukapa Ŋeroŋ Rat mbuŋa ŋgam ndaru ŋgocor te, ma Raraŋ Aetaniacna bubuoca mba mbukitndai. 6 Ŋap 51.5, na In 1.13Na reaca ramootna tikca mo larurinan, anna ramootna tikna reac. Na reaca Ŋeroŋ Ratta mo larurinan, anna ŋeroŋna reac. 7 Na aku unmo mbopekna an kamb, ‘Ne ŋgaib mac laruna,’ u anna moca kai ŋgep ŋgoreac naŋgep teac. 8 LR 11.5, na 1 Ko 2.11Na watta ma ndona toŋtoŋa raŋgaia kɨprena, na ma titoc nakɨprenan. Na u mana mɨtmɨt niŋgikca waracrena, na mana kɨkɨp tataŋa u mba lamŋirena. Na meikramtaɨra muruŋcamiŋa Ŋeroŋ Rat mbuŋa ŋgaib taru te, mina muruŋcamiŋa aintoc ndarunande.”
9 Ri, Nikodemusa manmo gainda digirina, “Na an reaca u mboprenanna, ma titoc ndaruit?” 10 Na Iesusa mana kammo gainda rutirina, “U Israelna ririptina ramoot paŋan ian, na u an reacmo mba lamŋire ki? 11 Mt 11.27, na In 3.32, na 7.16, na 8.26Na aku unmo gidik, gidik ŋgoinna aindopnande, aia reikca aia lamŋirenanna mambopreke. Na aia reikmo aia watrinanmo, aia anna wiwitirenan. Na an kambca aia wiwitirenanmo, ne iŋ neaŋrenan. 12 Lk 22.67Na aku nenmo gan tiacarpaikna reikta kamb ndoprenan, na ne mba rɨpacrena. Aintik aku nenmo tamuŋna auŋna reikta kamb ndop te, ne titoca rɨpacit? 13 ML 30.4, na In 3.6, na 6.33, na 6.38, na Up 2.34, na Ro 10.6, na 1 Ko 15.47, na Epe 4.9-10Na ramoot ianna tamuŋna auŋa mba taŋri. Wanaiŋ. Ramootna Nuoca ma ndo kabe niŋgikca tamuŋna auŋmo tɨkcarica irikrinan. 14 Ndu 21.9, na In 8.28, na 12.32Na atua Mosesa reik kocorta taupmo ma barasna nduopmo aŋgɨca ik nakeracrinan, na an tɨpna kirar mbuŋa mina Ramootna Nuocmo mina manmo ik naaŋgɨ keracnandet. 15 In 3.36, na 6.47, na 20.31Ainda mo te, meikramtaɨra muruŋa manmo rɨpacnandet, te, mina iarwarna eteacna wat laŋa aŋgɨnandet.
16 In 3.36, na 10.28, na Ro 5.8, na 8.32, na 1 Io 4.9-10“Na Raraŋ Aetaniaca ma Nuoc kabe niŋgikap. Na ma gan tiacarpaikna meikramtaɨrmo muruŋcamiŋa matŋirenan, aintik ma minmo an ndona Nuoc kabemo minmo neaŋrinan. Na ma ainda mo te, meikramtaɨra muruŋcamiŋa manmo rɨpacrenanna, mina mba taprekeitndait. Wanaiŋ. Mina an iarwarna eteacna wat laŋa aŋgɨnandet. 17 Lk 19.10, na In 5.22, na 5.45, na 12.47, na Up 17.31, na 1 Io 4.14Na Raraŋ Aetaniaca ma ndona Nuocmo gan tiacarpaikmo mba mbagɨrica kɨpca meikramtaɨrta tɨpemb kirarira ritri waparaca mo nake, mba mbagɨricatnan. Wanaiŋ. Ma manmo mbagɨrica ma minmo mac nda aŋgɨna. 18 In 3.36, na 5.24, na 6.40, na 6.47, na 20.31Na ramootta manmo rɨpac te, ma ritri waparac ŋgocor. Na ramootta manmo rɨpac ŋgocor, ma manmo ritri waparaca monandet, na an kɨdrɨkca ma Raraŋ Aetaniacna an Nuoc kabena imo ma rɨpac ŋgocor. 19 In 1.4-5, na 1.8-12, na 8.12Na an ritri waparacna mɨnɨŋa gaind. Memetaca gan tiacarpaikca kɨpca larurinan, na meikramtaɨra neaupna toŋtoŋgar koindap maeacreke. Na mina memetacmo mba toŋgorenan, na anna gaind, mina tɨpemb ŋgorikca morena meikramtaɨr koind. 20 Iop 24.13-17, na Epe 5.11-13Na meikramtaɨra muruŋcamiŋa tɨpemb ŋgorikca morenan, mina memetacmo puŋndamootta morina. Na mina toŋgorinanna, mina morena tɨpemb kirarirta reikca raekca kai laru teac. Ainda moca mina memetac ndambuŋa mba kɨprenan. 21 Na ramootta tɨpemb kirarir laiŋga morenan, ma memetac ndambuŋa kɨprenan. Te, meikramtaɨra matau watnandet, ma ndona aiŋa Raraŋ Aetaniacna gargar mbuŋa morenan.”
Kɨtac puk neaŋrena ramoot Ionna ma mbopca laruatna Iesusa ma mandai ŋgoin
22 In 4.1-2Karica iŋmbaia Iesusapa mana iŋa raŋgairena ramtaɨra Iudiana pitrik waŋmbai mataŋgat. Na ma minapa eaca, meikramtaɨrmo kɨtac pukca neaŋrenan. 23 Na Ion toco, ma meikramtaɨrmo kɨtac pukca Ainon auŋa tɨkca neaŋrenan, na an auŋa ma Salim auŋmo rambuŋmbai. Na ocik wɨtta an ndeacrenan, aintik meikramtaɨra man ndambuŋa taŋga kɨtac puk aŋgɨrena. 24 Mt 4.12, na 14.3, na Mk 6.17, na Lk 3.19-20Na an kɨdrɨkca Erotta, Ionmo kac ŋgoreaca mba aŋgɨca tɨkatke.
25 Karica iptipuŋ ianna Ionna iŋa raŋgairena ramtaɨrapa Iudana ramoot ianna rɨk malaruat. Na mina ipuŋga taŋga, mina titocna ruruca raŋgaica Raraŋ Aetaniacna lamnɨac ŋgoutmo rat ndaruit. 26 In 1.26-34Ri, Ionna iŋa raŋgairena ramtaɨra Ion ndambuŋa taŋga aindopatna, “Riripti, ŋgaua an ramootta unapmo oc Iodanmo monmbai waŋ ndeacrinan, na u mana kambmo wiwitirinan, an ramoot, mandeaca ma kɨtac pukca neaŋrenan, aintik meikramtaɨra man ndambuŋa taŋrena.” 27 In 19.11, na 1 Ko 4.7, na Ib 5.4, na Ie 1.17Ainda moca Ionna mina kambmo gainda rutirinan, “Tamuŋna auŋna Raraŋ Aetaniac, ma ramoot ianmo reac ianna neaŋ ŋgocor te, an ramootta ma mba aŋgɨri. 28 Mal 3.1, na Mt 11.10, na Mk 1.2, na Lk 1.17, na In 1.20, na 1.23, na 1.27Na ne ndori waracatna, aku wiwitiatna kamma, ‘Aku an ramootta Raraŋ Aetaniaca babuca mbagɨrica kɨpca aimo mac nda aŋgɨna ramootta wanaiŋ, Raraŋ Aetaniaca ndo aukmo mandaca aku manmo outmbaica kɨprinan.’ 29 Mt 9.15Na ramoot ianna meac ianna laŋgo te, an meaca ma an ramootna meac. Na an ramootna aikndamootta, ma wɨtɨkca ndona aikndamoot an laŋgorina kamna toŋgoca koar tɨkca waracrena. Na an tɨpna kirar mbuŋa toŋtoŋa aukna nikinik iromo mɨnna tɨkrinan. 30 Na mana ia ma ŋgepraŋ te, aukna ia ma irikraŋnandet.”
31 Mt 28.18, na In 8.23, na Ro 9.5, na 1 Ko 15.47, na Epe 1.21, na Pil 2.9, na 1 Io 4.5-6Na ramootta tamuŋa eaca kɨprinan, ma reikmo tamuŋmbai. Na gan tiacarpaikna ramoot, ma gan tiacarpaikna reikca morenan, na ma gan tiacarpaikna reikta kamb ndoprena. Na ramootta auŋ tamuŋnan ndiŋa kɨprinan, ma reikmo outmbai.
32 In 3.11, na 8.26, na 15.15Na reikca ma watrinan, na reikca waracrina, ma anna wiwitirenan. Na ramoot ianna man wiwitirina an kamb anmo, mba utiŋrinan. 33 Ro 3.4, na 1 Io 5.10Na ramootta mana kambmo aŋgɨca utiŋrenan, anna wandacrinan, ma gan kambmo gidikca rɨpacrena, “Raraŋ Aetaniaca ma kam gidik ŋgoin ndoprena.” 34 Ais 42.1, na In 1.16, na 7.16Na an ramootta Raraŋ Aetaniac mbagɨrica kɨprinan, ma Raraŋ Aetaniacna kambmo wiwitirenan. Na an kɨdrɨkca gaind, Raraŋ Aetaniaca ma manmo Ŋeroŋ Ratmo tɨp, tɨpca mba neaŋrenan.
35 Mt 11.27, na Lk 10.22, na In 5.20, na 10.17, na Ib 2.8Na Aetta ma Nuocmo mamatŋi ŋgoin, aintik ma reikmo muruŋa mana para tɨkrina. 36 Lk 3.7, na In 1.12, na 3.16-18, na 6.47, na Ro 1.17, na 1 Io 5.10-12Na meacramootta mandaia Nuocmo rɨpac te, ma iarwarna eteacna watap eacnande. Na meacramootta mandaia Nuocna kambmo raŋgai ŋgocor, ma iarwarna eteacna watta mba aŋgɨitndai. Wanaiŋ. Raraŋ Aetaniacna nikkakatta manap eacrena.

- Ion
- <
- 3
- >

3:1 In 7.50, na 19.39

3:2 Mt 22.16, na In 9.16, na 9.33, na Up 2.22, na 10.38

3:3 Mt 18.3, na Gal 6.15, na Ta 3.5, na Ie 1.18, na 1 Pi 1.23, na 1 Io 3.9

3:5 Esi 36.25-27, na Mk 16.16, na Up 2.38, na Ta 3.5

3:6 Ŋap 51.5, na In 1.13

3:8 LR 11.5, na 1 Ko 2.11

3:11 Mt 11.27, na In 3.32, na 7.16, na 8.26

3:12 Lk 22.67

3:13 ML 30.4, na In 3.6, na 6.33, na 6.38, na Up 2.34, na Ro 10.6, na 1 Ko 15.47, na Epe 4.9-10

3:14 Ndu 21.9, na In 8.28, na 12.32

3:15 In 3.36, na 6.47, na 20.31

3:16 In 3.36, na 10.28, na Ro 5.8, na 8.32, na 1 Io 4.9-10

3:17 Lk 19.10, na In 5.22, na 5.45, na 12.47, na Up 17.31, na 1 Io 4.14

3:18 In 3.36, na 5.24, na 6.40, na 6.47, na 20.31

3:19 In 1.4-5, na 1.8-12, na 8.12

3:20 Iop 24.13-17, na Epe 5.11-13

3:22 In 4.1-2

3:24 Mt 4.12, na 14.3, na Mk 6.17, na Lk 3.19-20

3:26 In 1.26-34

3:27 In 19.11, na 1 Ko 4.7, na Ib 5.4, na Ie 1.17

3:28 Mal 3.1, na Mt 11.10, na Mk 1.2, na Lk 1.17, na In 1.20, na 1.23, na 1.27

3:29 Mt 9.15

3:31 Mt 28.18, na In 8.23, na Ro 9.5, na 1 Ko 15.47, na Epe 1.21, na Pil 2.9, na 1 Io 4.5-6

3:32 In 3.11, na 8.26, na 15.15

3:33 Ro 3.4, na 1 Io 5.10

3:34 Ais 42.1, na In 1.16, na 7.16

3:35 Mt 11.27, na Lk 10.22, na In 5.20, na 10.17, na Ib 2.8

3:36 Lk 3.7, na In 1.12, na 3.16-18, na 6.47, na Ro 1.17, na 1 Io 5.10-12

© 2016 PBT